Document ID: /roh_data/filtered/fineweb-2-filterrobots_roh.jsonl.gz/40

Xherdan Shaqiri ha fatg il gol en l’emprima mesadad da la partida. Il chapitani Gökhan Inler ha fatg il segund gol per la Svizra en la 68avla minuta cun in penalti. Quel hai dà pervi d’in foul. La proxima partida da qualificaziun gioga la Svizra ils 12 d'october a Berna cunter la Norvegia. Quatter dis pli tard gioga la Svizra cunter l'Islanda.
Ils ulteriurs resultats da la gruppa:
la Norvegia batta la Slovenia cun 2:1 e la Cipra ha gudagnà cunter l'Islanda cun 1:0.
Intgins resultats ord las autras gruppas da qualificaziun:
L'Austria perda cunter la Germania cun 1:2
l'Italia batta Malta cun 2:0
la Frantscha gudogna cunter la Bielorussia cun 3:1,
l'Engalterra e l'Ucraina giogan pari 1:1
il Portugal gudogna cunter Aserbaidschan cun 3:0
la Spagna gudogna cunter la Georgia cun 1:0.
(fb/sda)